Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva	

Na rokovanie vlády SR
15.3.2001
K materiálu č. 1391/2001
K bodu č. 1	
     

S T A N O V I S K O

k návrhu poslanca NR SR Romana Vavríka na vydanie zákona, ktorým sa upravuje postup obce pri vymáhaní vynaložených finačných prostriedkov    

I
Návrh poslanca NR SR Romana Vavríka na vydanie zákona, ktorým sa upravuje postup obce pri vymáhaní vynaložených finančných prostriedkov sa na rokovanie vlády SR predkladá podľa § 70 ods. 2 zákona NR SR č. 350/1996 Z.z. o rokovacom poriadku NR SR.
                                                                       II.
Cieľom zákona je urýchliť vymáhanie vynaložených finančných prostriedkov obce, ktoré vynaložila na zabezpečenie činností, ktoré je povinná zabezpečiť iná právnická osoba alebo fyzická osoba, ak takáto povinnosť vyplýva obci z osobitných predpisov.
                                                                       III.
Sekcia Inštitút pre aproximáciu práva zaujíma k predkladanému materiálu nasledovné stanovisko:
Predkladaný návrh zákona z hľadiska predmetu úpravy nepatrí medzi prioritné oblasti aproximácie práva uvedené v článku 70 Európskej dohody o pridružení. Návrh zákona taktiež nepatrí medzi krátkodobé ani strednodobé priority uvedené v Partnerstve pre vstup, v Národnom programe pre prijatie acquis communautaire a v screeningových tabuľkách.
Súčasťou dôvodovej správy je podľa § 68 ods.3 zákona č.350/1996 Z.z. o rokovacom poriadku NR SR doložka zlučiteľnosti, v bode 3 ktorej sa konštatuje, že problematika návrhu zákona nie je v práve Európskej únie upravená. S týmto konštatovaním sa Inštitút pre aproximáciu práva stotožňuje.
Sekcia Inštitút pre aproximáciu práva nemá k návrhu žiadne pripomienky.

  Bratislava	09.03.2001	
  Vypracoval:	Mgr. Dušan Martinčok, Mgr. Lívia Lovásová	
	     	

JUDr. Mária Krošlákovágenerálna riaditeľka